- 1 -

Életpálya-építés 9. évfolyam

Tiéd a választás, Tiéd a döntés!!!
(Paradigmaváltás a hatékony életpálya-építés jegyében – 3 hetes projekt)

3. foglalkozás

1. A fontos dolgokkal kezdd! (folytatás)

Tevékenység: A hatékony időgazdálkodás megtanulása, gyakorlása (60 perc)

Tanári instrukciók 

Cél: A személyes küldetésünkből kiindulva fogalmazzuk meg az életben betöltött szerepeinket, majd a legfontosabb tevékenységek meghatározása a heti tervezés során.

Elrendezés: A csoport körben ül

Lépések:

1. Az életben betöltött szerepeink felidézése.
2. A tanulók gondolják végig, írják le, hogy az adott szerepeikbe milyen elismerő nyilatkozatot szeretnének kapni?
3. Írják le, hogy mit kell tenniük, hogy elérjék az adott célt.
4. Nézzék meg a időmátrix diát.
5. Gyűjtsenek 4 kiscsoportban példát a fontos-sürgős, nem fontos-nem sürgős, fontos- nem sürgős, nem fontos sürgős tevékenységekre.
6. Értelmezzük a „nagy köves” tervezés lényegét.
7. Ütemezzék a tanulók a heti tervüket.
8. A napi tervezés lényegének, fontosságának ismertetése.

Kiemelt készségek, képességek: tudatos életszervezés, időgazdálkodás, előrelátás, önfegyelem, lényeglátás

Célcsoport: a meghívott tanulócsoport 

Munkaforma: Csoportos, egyéni, páros
Módszerek: példák gyűjtése, vita, filmvetítés
Eszközök: flipchart-tábla, munkalap, kivetítő projektor, vetítővászon, toll, papír, laptop

- 2 -

2. Gondolkodj „nyer-nyerben”!

Tevékenység: A nyer-nyer szemlélet játékokkal, egyéni és csoportos feladatokkal való elfogadtatása, megerősítése (60 perc)

Tanári instrukciók 

Cél: Az egyes stratégiák (nyer-veszít, veszít-veszít, veszít-nyer, nyer-nyer) megismertetése, a bőség-szemlélet elfogadtatása. Annak a téves szemléletnek a feldolgozása, hogy a nyereségünk csak a másik fél veszteségéből származhat.

Elrendezés: A csoport körben ül

Lépések:

1. Felkészítjük a tanulókat egy stratégiai játékra, melynek célja a nyer-nyer szemlélet elfogadtatása.
2. Két csoportra osztjuk a tanulókat. Megkérjük az egyik csoportot, hogy menjen át egy közeli helyiségbe.
3. Lebonyolítjuk a játékot.
4. Visszajelzéseket kérünk az eredmény ismertetése után, milyen élményük, érzésük volt a játék közben.
5. Prezentáljuk a különböző stratégiákat: nyer-veszít, veszít-nyer, veszít-veszít, nyer-nyer.
6. 4 csoportot alkotunk, azzal a céllal, hogy az egyes csoportok játsszák el, jelenítsék meg az egyes stratégiákat.
7. Megbeszéljük a bőség szemlélet lényegét, jelentőségét.
8. A záró körben megkérdezzük a tanulókat, hogy érezték magukat a program során.

Kiemelt készségek, képességek: együttműködési készség, közös problémamegoldás, konfliktus-kezelés, érzelmi intelligencia fejlesztése

Célcsoport: a meghívott tanulócsoport 

Munkaforma: csoportos, egyéni, páros
Módszerek: példák gyűjtése, vita, filmvetítés, strukturált játék
Eszközök: számítógép, projektor, kivetítő-vászon, flipchart-tábla, filctollak, munkalap, laptop

- 3 -

3. A 3 hetes projekt lezárása

Tevékenység: Elégedettségmérő lapok kitöltése (45 perc)

Tanári instrukciók

Cél: A tanulók véleményének és hangulatának a megismerése a 3 hetes projektről.

Elrendezés: A tanulók kényelmesen leülnek, hogy a kérdőívet ki tudják tölteni

Lépések:

1. Elmagyarázzuk a diákoknak, hogy mi a célunk a kérdőívek kitöltésével.
2. Kiosztjuk a kérdőíveket.
3. A lapok kitöltése (maximális idő 45 perc lehet).
4. A feladatlapok összegyűjtése.
5. A 3 hetes projekt lezárása.

Kiemelt készségek, képességek: az egyéni vélemények és hangulatok írásban történő kifejezésének a fejlesztése

Célcsoport: a meghívott tanulócsoport 

Munkaforma: csoportos, egyéni
Módszerek: írás
Eszközök: kérdőív, toll

Humánerőforrás: Szabóné Kőszegfalvi Mónika tréner

							
                                                                                                             Pataki Béla